**Հայտարարություն**

**Հայաստանի Հանրապետության ներքին գործերի նախարարությունը հրապարակում է կազմակերպաֆինանսական գծով փորձագետ ներգրավելու վերաբերյալ**

Փորձագետը ներգրավվում է ներքին գործերի նախարարությունում կազմակերպաֆինանսական գործառույթների և հանձնարարականների իրականացման համար:

**1․ Ծրագրով նախատեսված աշխատանքների համառոտ նկարագիրը՝**

1.  ՆԳՆ միջնաժամկետ ծախսային ծրագրերի, բյուջետային հայտի, ծրագրային բյուջետավորման սկզբունքների մշակման, վերլուծության և կատարման վերաբերյալ մեթոդական պարզաբանում, համապատասխան իրավական ակտերի մշակում։

**2․ Փորձագետ ներգրավելու ժամկետն է 5 (հինգ) ամիս:**

2. Փորձագետի աշխատավարձը կազմում է՝ 267072 (երկու հարյուր վաթսունյոթ հազար յոթանասուն երկու) **ՀՀ դրամ** (Այն դեպքերում, երբ այդ պաշտոններն զբաղեցնում են պետական ծառայության պաշտոն զբաղեցրած այն անձինք, որոնք տվյալ պաշտոններին նշանակվել են իրենց զբաղեցրած պաշտոններից ազատվելուց հետո՝ յոթ աշխատանքային օրվա ընթացքում, տվյալ անձինք պահպանում են իրենց աշխատավարձը):

**3․ Աշխատանքային պարտականություններն են`**

1. ՆԳՆ միջնաժամկետ ծախսային ծրագրերի, բյուջետային հայտի, ծրագրային բյուջետավորման սկզբունքների մշակման, վերլուծության և կատարման վերաբերյալ մեթոդական պարզաբանում․
2. ՆԳՆ համակարգում հաշվապահական հաշվառման և անձնակազմի կառավարման ստորաբաժանումների միջև տվյալների փոխանցման ծրագրային ապահովում՝ օրենսդրության պահանջներին համապատասխան համակարգչային ծրագրով և կենտրոնացված կարգով վարման հնարավորություն ընձեռող ավտոմատացված համակարգի ներդրում․
3. ՆԳՆ համակարգում ներքին աուդիտի ստորաբաժանման ստեղծում․
4. ՆԳՆ համակարգում աշխատանքի վարձատրության և սոցիալական ապահովության մասով իրավական ակտերում անհրաժեշտ փոփոխությունների ապահովում․
5. ՆԳՆ համակարգում և ենթակա ՊՈԱԿ-ներում նյութական արժեքների (այդ թվում շենք-շինությունների, տրանսպորտային միջոցների և այլն) գույքագրում, անհրաժեշտության դեպքում պետական գրանցում, հաշվառում․
6. գնումների գործընթացի միասնական կազմակերպում․
7. ՆԳՆ-ի կազմավորման համար այլ պահանջներ․

8) անշարժ և շարժական գույքերի գնահատման իրականացում․

9) շենք-շինությունների չափագրության, հողամասի  գեոդեզիայի գնահատում․

10) Համապատասխան իրավական ակտերի մշակում։

**4․  Փորձագետին ներկայացվող պահանջներն են՝**

1) Հայաստանի Հանրապետության քաղաքացիություն,

2)  «Գործարարություն և վարչարարություն» կամ «Տնտեսագիտություն», կամ «Ճարտարապետություն և շինարարություն» մասնագիտությունների գծով բարձրագույն կրթություն,

3) Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ  ծրագրով պահանջվող աշխատանքների իրականացման բնագավառում մեկ տարվա աշխատանքային ստաժ․

4) ծրագրով նախատեսվող աշխատանքների իրականացման հետ կապված անհրաժեշտ իրավական ակտերի իմացություն,

5) համակարգչով և ժամանակակից այլ տեխնիկական միջոցներով աշխատելու ունակություն,

6) գրական հայերենի տիրապետում, օտար լեզուների իմացությունը կդիտվի որպես առավելություն,

7) պատասխանատվության բարձր զգացում, ճշտապահություն, տրամաբանելու և տարբեր իրավիճակներում արագ կողմնորոշվելու ունակություն։

**5․ Դիմումների ընդունման վերջին ժամկետն է 2023թ. հուլիսի 24-ը ներառյալ:**

**6․ Աշխատավայրը` ք.Երևան, Նալբանդյան 130։**

**7. Չի թույլատրվում հավակնորդի հետ պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարագապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» ՀՀ օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում։**

**8․ Ընտրություն կատարելու եղանակը`**

Դիմում ներկայացրած քաղաքացիների փաստաթղթերի և ինքնակենսագրականների ուսումնասիրություն:

**9․ Դիմող քաղաքացիները պետք է ներկայացնեն հետևյալ փաստաթղթերը.**

1. դիմում ՀՀ ներքին գործերի նախարարի անունով ([դիմումի ձևը](https://www.mineconomy.am/media/21754/dimum%20dzev.docx) կցվում է),
2. հայտարարություն ([ձևը](https://www.mineconomy.am/media/21755/hayt-1.docx) կցվում է) ՀՀ կառավարության 02.08.2018թ. N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին,
3. տվյալ պաշտոնը զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմի/ների), վկայական/ների), աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճենները բնօրինակների հետ միասին, հայերեն ինքնակենսագրականներ (CV),
4. արական սեռի անձինք` նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման վկայականի պատճենները` բնօրինակի հետ միասին, կամ համապատասխան տեղեկանք,
5. մեկ գունավոր լուսանկար 3X4 սմ չափի,
6. անձնագրի կամ նույնականացման քարտի պատճենը։

**10․ Քաղաքացին փաստաթղթերը ներկայացնում է անձամբ կամ էլեկտրոնային փոստի միջոցով՝ նշելով, թե որ փորձագետի պաշտոնի համար է դիմում (առանց անվանման նշման դիմումները չեն դիտարկվի)։**

**11․ Փաստաթղթերն ընդունվում են ամեն օր` ժամը 09.30-12.30-ը (բացի շաբաթ և կիրակի օրերից)։**

Լրացուցիչ տեղեկությունների համար դիմել ՀՀ ներքին գործերի նախարարություն (ք. Երևան, Նալբանդյան 130, 3-րդ հարկ, 313 կամ 306 սենյակ, հեռ.` 011-52-83-74, 010-59-64-56, էլեկտրոնային փոստի հասցեն mia@gov.am):